НАРОДНО ЧИТАЛИЩЕ „СЕЛСКА ПРОБУДА” 1927 с.ЗЛАТНА ЛИВАДА ,ОБЩ.ЧИРПАН ОБЛ.СТАРА ЗАГОРА

О Т Ч Е Т

НА НАРОДНО ЧИТАЛИЩЕ „СЕЛСКА ПРОБУДА” 1927 с.ЗЛАТНА ЛИВАДА ЗА 2 0 2 2 ГОДИНА

 УВАЖАЕМИ ЧИТАЛИЩНИ ДЕЙЦИ,

От името на Настоятелството на НЧ”Селска пробуда” 1927 с.Златна ливада и лично от свое име искам да Ви благодаря,че отделихте от свободното си време ,за да присъствате на годишното събрание на читалището.

Народните читалища са най-старите институти у нас.Българските читалища са били народните организации,огнища на просвета и култура.Народно читалище „Селска пробуда”1927 с.Зл.ливада е основано в далечната 1927година. Започналата преди 95 години апостолска дейност за разпространение на знания,култура и духовни ценности е неугасима, и днес се опитваме да запазим и поддържаме искрата запалена от нашите прадеди.

Неговият предмет на дейност е задоволяване потребностите на хората свързани с:

* Развитие и обогатяване на културния живот
* Запазване на обичаите и традициите на българския народ
* Уреждане и поддържане на библиотечна дейност
* Организиране на празници,концерти
* работа по Европейски проекти и програми

Всички тези дейности читалището осъществява заедно с настоятелството и проверителната комисия,които с желание и умение работят за издигане ролята и авторитета на читалището.През 3 годишния период сме провели ........

Заседания на Настоятелството и Проверителната комисия и сме приели докладите и годишните финансови отчети за периода 2019 -2022 година. Събрания сме провели през 2022 г.

 Уважаеми читалищни дейци,

На осн.чл.15.ал.2 и чл.16 ал.1 от ЗНЧ и приетия устав на читалището,задължително на 3 години се провежда отчетно-изборно събрание, на което Читалищното Настоятелство дава отчет за дейността си през тези три години.

Изминаха 4 години откакто поехме ръководството на читалището, 2 от които преминаха с тежка епидемиологична обстановка.Всички ние станахме свидетели на нечувана епидемия завладяла целият свят. Хъсът, с който тръгнахме през 2019 година беше прекъснат и всички преминахме през тежки изпитания,както в България така и по света.

Отчета ,който ще представя пред Вас е за 2022година.

Първо искам от свое и Ваше име да благодаря на г-н Веселин Младенов бивш председател на читалището и на г-жа Егея Димитрова работник библиотека за огромната работа ,която са свършили,затова че са въвели ред във всички документи и книги необходими по ЗНЧ. Положен е огромен труд по описване и подреждане на книгите в библиотеката.Благодарим им.

През изминалата 2022 година работихме отново в сложна епидемиологична обстановка. Не се изпълниха всички наши желания и намерения относно организирането и провеждането на мероприятия, които заложихме в нашия културен календар. Представям на вашето внимание справка за състоянието и дейността на библиотеката. Библиотечният фонд към 31.12.2022 година наброява 3927 тома литература - 269 броя са новонабавените книги от тях: 269 са новозакупени, както и много дарени по коледните празници книги, които ще инвентираме през новата година. Книгите в библиотеката са описани и подредени по жанрове и са заведени в инвентарната книга за библиотечния фонд.

Изказвам благодарност на методистката Здравка Ангелова за помощта, която оказа при завеждането и подреждането на новите книги. Тя води и дневника на библиотеката, в който се отразяват взети книги и посещения в библиотеката. Има още какво да се желае, много от остарелите книги ще бъдат отчислени.

През изтеклата година проведохме библиотечни събития, които бяха при спазване на заповедта на Министъра на здравеопазването, относно епидемиологичната обстановка в страната. С жените от пенсионерския клуб бяха провеждани беседи за различни празници, издавахме различни табла по повод на 3март, 24 Май –Ден на българската просвета и култура-поставихме знаменца на всички стълбове по централната улица на селото, на 24.07.2021 год. Съвместно с Община Чирпан, кметството и Читалището организирахме Празник на радостта и меда. Празник ,който беше посрещнат с много голямо желание от страна на жителите на селото и който остави незабравими спомени във всички нас. Традиция стана поднасянето на цветя на паметника пред кметството на падналите във войните наши съселяни на 3 Март и 6 Септември Съединението на България. Отпразнувахме Коледните и Новогодишни празници.

През 2022 година успяхме да си насочим усилията към закупуване на нови стелажи, на които подредихме всички нови книги, както извършихме ремонт на сградата на читалището, като сменихме входната врата към библиотеката на читалището.

Имаме направен абонамент на два вестника:

1.Чирпански новини

2.Здравен вестник

Заставам пред Вас със самочувствието, че работата на нашето читалище през З годишния период ,беше оценена и от ръководството на Общината и за 2022 година субсидията ни е 8286.00лв., както и за поредна години читалищната библиотека спечели проект за закупуване на нови книги към Министерство на културата. Аз от моя страна като председател на читалището работих с желание и упоритост и дадох много от себе си за добруването на хората в селото.

Изказвам своята голяма благодарност на Настоятелството, Проверителната комисия и на всички членове на читалището, които бяха винаги готови да откликнат на организираните мероприятия. Ние всички бяхме един отбор, който се бори за каузата Златна ливада. Периода беше труден, но ние доказахме, че духът се калява в трудностите!

БЛАГОДАРЯ НА ВСИЧКИ, КОИТО РАБОТИХТЕ ЗА БЛАГОТО НА ЧИТАЛИЩЕТО!